U-I-168/14, Up-363/12
Datum: 2014-09-22T00:00:00.000+02:00
ecli: ECLI:SI:USRS:2014:U.I.168.14
vrsta: zakon															posamični akt
zadeva: ocena ustavnosti in zakonitosti predpisov in drugih splošnih aktov															ustavna pritožba
objavljeno: Neobjavljeno | 22.09.2014
dokument: US30504
akt: Ustavna pritožba zoper prvo alinejo II. točke izreka sodbe Višjega sodišča v Ljubljani št. II Cp 1964/2011 z dne 18. 1. 2012 

Zakon o duševnem zdravju (Uradni list RS, št. 77/08) (ZDZdr)
resitev: zavrženje															zavrženje
izrek: Ustavna pritožba zoper prvo alinejo II. točke izreka sodbe Višjega sodišča v Ljubljani št. II Cp 1964/2011 z dne 18. 1. 2012 se zavrže.

Pobuda za začetek postopka za oceno ustavnosti Zakona o duševnem zdravju (Uradni list RS, št. 77/08) se zavrže.
stavek: Pobudnik nima pravnega interesa, če ne izkaže, da izpodbijana določba neposredno posega v njegov pravni položaj. 
Če morebitna ugoditev ustavni pritožbi ne bi mogla izboljšati pritožnikovega pravnega položaja, jo Ustavno sodišče zavrže.
odlocitev: sklep
geslo: 1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
podlaga: Člen 25.3, 55.b.1.2, Zakon o Ustavnem sodišču [ZUstS]
vlagatelj: A. B., C.
datum_vloge: 2012-04-03T22:00:00.000Z
datum_odlocitve: 2014-09-21T22:00:00.000Z

# U-I-168/14-4

# Up-363/12-9

# 22. 9. 2014

## SKLEP

Ustavno sodišče je v postopkih za preizkus pobude in ustavne pritožbe, ki ju je vložila A. B., C., na seji 22. septembra 2014

#### sklenilo:

**Ustavna pritožba zoper prvo alinejo II. točke izreka sodbe Višjega sodišča v Ljubljani št. II Cp 1964/2011 z dne 18. 1. 2012 se zavrže.**

**Pobuda za začetek postopka za oceno ustavnosti Zakona o duševnem zdravju (Uradni list RS, št. 77/08) se zavrže.**

### OBRAZLOŽITEV

Pritožnica vlaga ustavno pritožbo zoper odločitev o zavrnitvi dela njenega tožbenega zahtevka za plačilo odškodnine zaradi nezakonite psihiatrične hospitalizacije. Hkrati z ustavno pritožbo vlaga pobudo, v kateri zatrjuje protiustavnost veljavne zakonske ureditve oziroma Zakona o duševnem zdravju (ZDZdr). Ta je po pobudničini oceni v neskladju s 30. členom in 26. členom v zvezi s 15. členom Ustave, ker ne ureja uresničevanja pravice do povračila škode in rehabilitacije v primeru nezakonitega pridržanja v psihiatrični ustanovi oziroma ker pravica do tovrstne odškodnine ni predmet posebne zakonske ureditve.

Ustavno sodišče je ustavno pritožbo zavrglo, ker pritožnica zanjo nima pravnega interesa (1. točka izreka).

Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.

Izpodbijana ureditev ne učinkuje neposredno. V takih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijane ureditve, hkrati z ustavno pritožbo, pod pogoji iz 50. do 60. člena ZUstS. To stališče je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Pobudnica je sicer vložila ustavno pritožbo zoper meritorno odločitev sodišča o delu njenega tožbenega zahtevka za povračilo škode, povzročene s pridržanjem v psihiatrični ustanovi. Vendar je Ustavno sodišče njeno ustavno pritožbo zaradi pomanjkanja pravnega interesa zavrglo (1. točka izreka). Zato pobudnica iz razlogov, navedenih v citiranem sklepu Ustavnega sodišča, ne izkazuje pravnega interesa za začetek postopka za oceno ustavnosti izpodbijanega zakona. Glede na to je Ustavno sodišče njeno pobudo zavrglo (2. točka izreka).

Ustavno sodišče je sprejelo ta sklep na podlagi tretjega odstavka 25. člena in druge alineje prvega odstavka 55.b člena ZUstS v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.

mag. Miroslav Mozetič

Predsednik

Zanj

dr. Jadranka Sovdat

Podpredsednica